Csongrád Város Polgármesterétől

Száma: Szo/639-1/2024

Témafelelős: Vinczéné Dudás Katalin

ELŐTERJESZTÉS

## Csongrád Városi Önkormányzat Képviselő-testülete 2024. március 21-ei ülésére

## Tárgy: Piroskavárosi Szociális Család- és Gyermekjóléti Intézmény intézményvezetői pályázatának kiírása.

**Tisztelt Képviselő-testület!**

Csongrád Városi Önkormányzat Képviselő-testülete a 113/2019.(V.23.) számú önkormányzati határozatával a Piroskavárosi Szociális Család- és Gyermekjóléti Intézmény intézményvezetőjének Kállainé Fodor Mariannt bízta meg 2019. június 01. napjától határozott időre, 5 évre, 2024. május 31. napjáig.

A törvényi előírásoknak megfelelően a közalkalmazottak jogállásáról szóló 1992. évi XXXIII. törvény 20/B.§-a alapján pályázatot kell kiírni a magasabb vezetői állás betöltésére, mely a határozat mellékletét képezi. A pályázattal kapcsolatos részletszabályokat a 257/2000. (XII.26.) Korm. rendelet tartalmazza, ennek előírása alapján a pályázat előkészítője által összehívott bizottság kell, hogy véleményezze a pályázatokat.

Az eseti bizottság tagja kötelező jelleggel: a pályázat előkészítője (jegyző), a szakmai érdek-képviseleti szövetség, illetőleg egyesület képviselőjének vagy a szakma szerint illetékes szakmai kollégiumnak a tagja.

Ez alapján javasolom az eseti bizottság tagjának: Dr. Juhász László jegyzőt, ……………, a Szociális és Gyermekvédelmi Főigazgatóság Csongrád-Csanád Vármegyei Kirendeltségének munkatársát, Dr. Somogyi Árpádot, az Egészségügyi és Szociális Bizottság elnökét, Vinczéné Dudás Katalint, a Polgármesteri Hivatal szakirodájának irodavezetőjét.

A pályázati eljárás lefolytatása után a Képviselő-testület dönt az intézményvezető kinevezéséről, várhatóan 2024. május 23. napján.

A fentiek alapján kérem a Tisztelt Képviselő-testületet az előterjesztés megvitatására és a határozati javaslat elfogadására.

2

**Határozati javaslat**

Csongrád Városi Önkormányzat Képviselő-testülete a „*Piroskavárosi Szociális Család- és Gyermekjóléti Intézmény intézményvezetői pályázatának kiírása*” című előterjesztést megtárgyalta, és az alábbi döntést hozza:

1. **A Képviselő-testület** **pályázatot ír** ki a Piroskavárosi Szociális Család- és Gyermekjóléti Intézményintézményvezetői állására a határozat mellékletében foglaltak szerint.

Felelős: Bedő Tamás polgármester

Határidő: azonnal

1. **A Képviselő-testület felkéri** Csongrád város jegyzőjét, hogy a pályázati kiírást a törvényi előírásoknak megfelelően tegye közzé, majd a beérkezett pályázatokat elbírálásra készítse elő.

Felelős: Dr. Juhász László jegyző

Határidő: 2024. május 23-ai képviselő-testületi ülés

**A Képviselő-testület** szakmai bizottságotalakít ki a pályázat(ok) véleményezése érdekében. A szakmai bizottság tagjai: Dr. Juhász László jegyző, ……………, a Szociális és Gyermekvédelmi Főigazgatóság Csongrád-Csanád Vármegyei Kirendeltségének munkatársa, Dr. Somogyi Árpád, az Egészségügyi és Szociális Bizottság elnöke, Vinczéné Dudás Katalin, a Polgármesteri Hivatal szakirodájának irodavezetője. A szakmai bizottság feladata a pályázat(ok) véleményezésével lejár.

Felelős: Bedő Tamás polgármester

Határidő:2024. május 23-ai képviselő-testületi ülés

Erről jegyzőkönyvi kivonaton értesítést kap:

1. Képviselő-testület tagjai
2. Szociális és Lakásügyi Iroda és általa
3. az érintettek

Csongrád, 2024. március 11.

Bedő Tamás

polgármester